
	Proiect de Hotărâre

Nr. 457/13.10.2026


HOTĂRÂREA  NR._____/2026
privind stabilirea taxelor pentru utilizarea temporară a unor bunuri aparținând Municipiului Hunedoara și/sau aflate în administrarea unor instituții publice din subordinea Consiliului Local al Municipiului Hunedoara, pentru anul 2027
Consiliul Local al Municipiului Hunedoara;


Analizând Referatul de aprobare al Primarului Municipiului Hunedoara nr.84068/13.10.2026 privind stabilirea taxelor pentru utilizarea temporară a unor bunuri aparținând Municipiului Hunedoara și/sau aflate în administrarea unor instituții publice din subordinea Consiliului Local al Municipiului Hunedoara, pentru anul 2027;
În temeiul prevederilor art. 454 lit. e) și lit. h), art. 486 alin. (1) și alin. (3) și art. 489 alin. (2) din Legea nr. 227/2015 privind Codul fiscal, cu modificările și completările ulterioare, ale art. 27 și art.30 din Legea nr.273/2006 privind finanțele publice locale, cu modificările și completările ulterioare, precum și ale art. 4 lit. b) și art. 7 din Legea nr.52/2003 privind transparența decizională în administrația publică, republicată, cu modificările ulterioare, ale Legii nr. 185/2013 privind amplasarea și autorizarea mijloacelor de publicitate, republicată, cu completările ulterioare, ale Hotărârii Consiliului Local nr.187/2018 privind aprobarea Regulamentului local de amplasare și autorizare a mijloacelor de publicitate pe raza municipiului Hunedoara;

În baza dispozițiilor art. 129, alin. (1), alin. (2), lit. b), alin. (4), lit. c), alin. (14) și art.139, art.196 alin. (1) lit. a), din Ordonanța de Urgență nr. 57/2019 privind Codul administrativ, cu modificările și completările ulterioare;
H O T Ă R Ă Ș T E:

Art. 1. - Stabilește, începând cu 1 ianuarie 2027, taxele pentru utilizarea temporară a unor bunuri aparținând Municipiului Hunedoara și/sau aflate în administrarea unor instituții publice din subordinea Consiliului Local al Municipiului Hunedoara, conform anexei nr. 1, care face parte integrantă din prezenta hotărâre.
Art. 2. – Aprobă Procedura privind modalitatea de aplicare a taxelor de utilizare temporară a unor bunuri care aparțin municipiului Hunedoara, conform anexei nr. 2, care face parte integrantă din prezenta hotărâre.
Art. 3. – Cu data intrării în vigoare a prezentei hotărâri se abrogă Hotărârea Consiliului Local nr. 378/2025 privind stabilirea taxelor pentru utilizarea temporară a unor bunuri aparținând Municipiului Hunedoara și/sau aflate în administrarea unor instituții publice din subordinea Consiliului Local al Municipiului Hunedoara, pentru anul 2026.
Art. 4. - Împotriva acestei hotărâri persoanele interesate pot face contestație în termen de 15 zile de la afișarea sau publicarea acesteia.
Art. 5. - Hotărârea se comunică Prefectului județului Hunedoara, Primarului, Administratorului public, Direcției Economice, Direcției Patrimoniu, Direcției Amenajarea Teritoriului și Urbanism Arhitect șef, Serviciului Juridic Administrație Publică Locală și Autoritate Tutelară, Serviciului impozite și taxe locale, impunere, constatare, control, Serviciului Comunicare, Relații cu investitorii, Comunicare, promovare,  Compartimentului Audit Intern,  Serviciului Informații pentru Cetățeni și Relații Publice, Monitorul Oficial Local, Relația cu Mediul Asociativ , și se va publica pe site-ul Primăriei municipiului Hunedoara www.primariahunedoara.ro.

